Diari Oficial de la Generalitat Valenciana


Sumari del DOGV 9679, del 08-09-2023 (2023/9248)

RESOLUCIÓ de 29 d'agost de 2023, de la Vicepresidència Segona i Conselleria de Serveis Socials, Igualtat i Habitatge, per la qual es resol un primer procediment de selecció de sol·licituds d'entitats d'iniciativa social després de l'anunci de l'obertura d'un nou termini de presentació de sol·licituds per a la concertació de serveis addicionals o de nova creació per al període 2023-2026 per a l'entitat Fundació Diagrama i el centre Mas de la Pinaeta (expedient IAAR/2023/1/46).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9679

Data del DOGV
:   08-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9248


Data del document
:   29-08-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 29 d'agost de 2023, de la Vicepresidència Segona i Conselleria de Serveis Socials, Igualtat i Habitatge, per la qual es resol un primer procediment de selecció de sol·licituds d'entitats d'iniciativa social després de l'anunci de l'obertura d'un nou termini de presentació de sol·licituds per a la concertació de serveis addicionals o de nova creació per al període 2023-2026 per a l'entitat Fundació Diagrama i el centre Mas de la Pinaeta (expedient IAAR/2023/1/46). [2023/9248]  
Antecedents de fet  
I. Per Resolució de 21 de juny de 2022 (DOGV núm. 9371 de 29.06.2022), de la Vicepresidència i Conselleria d'Igualtat i Polítiques Inclusives es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026.  
El 31 de maig de 2023 es publica l'anunci d'obertura de termini (DOGV núm. 9607, de 31.05.2023) per a la concertació de serveis addicionals o de nova creació per al període 2023-2026.  
II. Hi ha crèdit adequat i suficient després de l'anunci d'obertura de nou termini de presentació de sol·licituds d'entitats d'iniciativa social per a la concertació de serveis addicionals o de nova creació per al període 2023-2026 (DOGV núm. 9607, de 31.05.2023), per a donar cobertura a la concertació de serveis addicionals o de nova creació per al període 2023-2026 amb càrrec al programa pressupostari 311.20 Gestió i organització del Sistema, capítol IV, línia S1151000, de la secció 16 del pressupost de despeses de la Vicepresidència i Conselleria d'Igualtat i Polítiques Inclusives recollit en la Llei de pressupostos de la Generalitat per a l'any 2023, i queden condicionats la despesa i l'import dels exercicis següents a l'aprovació i existència de crèdit adequat i suficient en les posteriors lleis de pressupostos.  
III. En l'annex III de la Resolució de 21 de juny de 2022 es detallen les condicions per a la concertació en matèria de serveis socials en el sector d'infància i adolescència.  
IV. Durant el termini establit per a la presentació de sol·licituds per part de les entitats s'han presentat deu sol·licituds, de les quals cinc són nous centres i altres cinc que són ampliació de places en centres que ja estan en l'acció concertada. Corresponen cinc centres a València, quatre centres a Alacant i un centre a Castelló, les entitats han sol·licitat les següents places distribuïdes per tipologies i províncies:  
  
  
Tipologia Places sol·licitades Totals  
 Alacant Castelló València   
Atenció residencial 6   16 22  
Centres de dia 36 24 48 108  
Llars d'emancipació 2     2  
Totals 44 24 64 132  
  
  
V. En cada direcció territorial de la Conselleria s'ha constituït una comissió tècnica instructora que ha tramitat i ha instruït els expedients, integrada per tres membres designats per la persona titular de la Direcció Territorial, de conformitat amb l'article 11 de la dita resolució.  
  
Aquestes han sigut les encarregades de comprovar que: les sol·licituds presentades per les entitats compleixen els requisits que estableix l'article 7 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana, així com l'article 7 de l'annex I de la resolució de convocatòria, per a optar i accedir al règim d'acció concertada.  
Conforme amb el que s'estableix en l'article 7, requisits generals de la Resolució de 21 de juny de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026, i referent a acreditar o estar en condicions de disposar d'un certificat de qualitat del centre o servei, s'ha comprovat que totes les entitats han presentat el certificat de qualitat corresponent o declaració responsable d'estar en condicions d'obtindre-ho.  
  
VI. La comissió d'avaluació, reunida el 20 de juliol de 2023 ha analitzat les actes de les comissions instructores rebudes fins a aquest moment de les Direccions Territorials de Castelló i Alacant, no obstant això, l'acta de la DT de València es va rebre una vegada iniciada la sessió de la comissió avaluadora, i es va estudiar en aquesta sessió. De les actes de les comissions instructores s'infereixen dificultats tècniques que impedeixen elaborar la relació ordenada d'entitats els centres i els serveis de les quals compleixen els requisits establits en la convocatòria. La comissió avaluadora no ha pogut quantificar la totalitat de les places oferides de les sol·licituds presentades, que van superar la puntuació de 65 punts, per qüestions d'índole tècnica i informàtica que impedien el processament correcte de les sol·licituds segons els seus codis de tipologia. A excepció de la sol·licitud de l'entitat Fundació Diagrama per al centre d'acolliment residencial per a problemes de conducta de 16 places (expedient IAAR/2023/1/46) que si s'ha pogut processar correctament. Per tant, i a causa de la necessitat existent per al Servei d'Acolliment Residencial en la tipologia de problemes de conducta, i sent urgent la provisió del servei donades les especials característiques dels usuaris d'aquest recurs, es va estudiar l'única sol·licitud presentada per a aquesta tipologia amb la finalitat de cobrir la prestació d'aquest servei.  
  
La sol·licitud registrada per a aquest Servei d'Acolliment Residencial de la tipologia problemes de conducta amb 16 places compleix els requisits exigits en la convocatòria, ha aconseguit superar la puntuació mínima exigida de 65 punts i obté en la baremació total de 106 punts, i, per tant es resol favorablement i de conformitat amb el que es disposa en el punt segon de la Resolució de 21 de juny de 2022, i es procedeix a proposar el concert social per a aquest servei per a l'entitat Fundació Diagrama en el centre d'acolliment residencial Mas de la Pinaeta, exp. IAAR/2023/1/46, per un import global de 4.741.720,80 € amb càrrec al programa pressupostari 311.20, Gestió i organització del sistema, capítol IV, codi S1151 Acció concertada: Gestió de polítiques d'infància i adolescència, amb el següent desglossament per anualitats:  
  
2023: des d'1 d'agost................................. 681.204,96 €  
2024:........................................................1.629.549,12 €  
2025:........................................................1.625.096,80 €  
2026 (primer semestre):..............................805.869,92 €  
Quant a la data d'efectes de places a concertar, conforme amb el que es disposa en l'article 16.1.a) i b) de la resolució de convocatòria (contingut de la resolució en relació amb les places i serveis concertats), els efectes econòmics del concert seran a partir de l'1 d'agost de 2023, data que consta en la resolució de concessió i en el document de formalització del concert. Segons l'article 17 de la resolució de convocatòria, la resolució de concessió de concert estendrà els efectes fins al 30 de juny de 2026, per a l'atenció i cobertura de totes aquelles places de centres i serveis que estiguen ocupades per usuaris/àries, sempre que l'accés dels usuaris s'haguera dut a terme mitjançant resolució administrativa dictada pels òrgans competents de la conselleria.  
  
  
Fonaments de dret  
Primer. Correspon a la persona que ocupe el lloc de la Direcció General de Gestió i Organització del Sistema, la nova denominació del qual després de l'aprovació del Decret 132/2023, de 10 d'agost de 2023, del Consell (DOGV núm. 9661 de 14.08.2023), d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, és la de Direcció General del Sistema Sociosanitari i de l'Institut de Formació, Investigació i Qualitat dels Serveis Socials, segons el que es disposa en el seu article 19, el nomenament del qual està determinat pel Decret 117/2023, de 28 de juliol, del Consell (DOGV núm. 9650, de 28.07.2023), per delegació de la persona titular de la Conselleria i, tenint en compte les disponibilitats pressupostàries existents, la resolució del procediment d'acció concertada convocat per Resolució de 21 de juny de 2022 (DOGV núm. 9371, de 29.06.2022), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per al període 2022-2026, de conformitat amb l'article 15, i de l'anunci d'obertura de termini (DOGV núm. 9607, de 31.05.2023) per a la concertació de serveis addicionals o de nova creació per al període 2023-2026.  
Segon. L'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix l'acció concertada com a forma de provisió de les prestacions del Sistema Públic de Serveis Socials, aclarint que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament de la qual, l'accés i el control siguen de la seua competència tot ajustant-se al procediment i als requisits que disposa aquesta llei i la normativa sectorial que h siga aplicable.  
Tercer. Per Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, s'aprova el reglament que regula els requisits, procediment, contingut i condicions bàsiques per a la implantació, execució i desenvolupament dels acords d'acció concertada.  
Quart. D'acord amb l'article 13 d'aquest Decret 181/2017, de 17 de novembre, del Consell, correspon a la persona titular de la conselleria competent en matèria de serveis socials efectuar la convocatòria de concerts amb entitats d'iniciativa social, mitjançant resolució, que recull aquells aspectes i elements que estableix aquesta norma, delimitant l'objecte i, si és el cas, nombre de places i característiques de les prestacions susceptibles de concert; així com els criteris de valoració d'entitats, centres i serveis per a la resolució del procediment de selecció i adopció d'acords d'acció concertada, tant en funció de les disponibilitats pressupostàries, com de la necessària continuïtat i garantia de qualitat del servei que van prestant les entitats d'iniciativa social sota els principis de transparència, publicitat i no discriminació.  
  
Cinqué. El procediment de concertació s'ha dut a terme conforme amb les condicions generals que s'estableixen en la convocatòria dels acords d'acció concertada en matèria de serveis socials en el sector d'infància i adolescència.  
Sisé. El contingut de la resolució en relació amb les places i serveis concertats està regulat en l'article 16 de la resolució de la convocatòria, per la qual cosa és procedent determinar les places per al centre en qüestió, amb l'import de l'anualitat determinada per al centre en funció del nombre de places concertades, el mòdul econòmic aplicable i nombre de dies de prestació del servei. En aquest mateix article es possibilita l'existència d'una resolució de concessió de concert per al sector d'infància i adolescència de l'acció concertada.  
  
I per tot això, conforme amb el que es disposa en l'article 18 del Decret 181/2017, de 17 de novembre, del Consell, resolc:  
  
Primer  
Aprovar l'acord d'acció concertada amb l'entitat Fundació Diagrama NIF X79489541 per al centre d'acolliment residencial de problemes de conducta de 16 places, Mas de la Pinaeta, exp. IAAR/2023/1/46 per un import global de 4.741.720,80 € per al període 2023-2026.  
  
L'aprovació de la concessió del concert social per als anys 2023 (des de l'1 d'agost), 2024, 2025 i 2026 (primer semestre), per import total de 4.741.720,80 €, s'efectua amb càrrec al crèdit consignat en el programa pressupostari 311.20 Gestió i organització del sistema, capítol IV, aplicació pressupostària S1151000 (Acció concertada: Gestió de polítiques d'infància i adolescència) de la secció 16 del pressupost de despeses de la Vicepresidència i Conselleria d'Igualtat i Polítiques Inclusives o el seu equivalent en la llei de pressupostos de la Generalitat per a cada exercici pressupostari.  
La concertació del servei i places aprovades per aquesta resolució queda subjecta a la subscripció del document administratiu de formalització de concert social, d'acord amb el que s'estableix en l'article 18 de l'annex I de la resolució de convocatòria.  
El concert social que se subscriga tindrà una duració des de l'1 d'agost de 2023 fins al 30 de juny de 2026.  
Conforme amb el que es disposa en la resolució de convocatòria, per resolució de la persona titular de la conselleria competent en matèria de serveis socials, es podrà procedir, per raó d'interés públic, amb anterioritat a la data de finalització i sempre que concórreguen les circumstàncies previstes en l'article 35 del Decret 181/2017, a l'ampliació del període de vigència de l'acord d'acció concertada.  
  
Contra aquesta resolució, que posa fi a la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació, de conformitat amb el que determina l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Així mateix, hi poden interposar potestativament recurs de reposició, previ al recurs contenciós administratiu, davant l'òrgan que va dictar l'acte, en el termini d'un mes a comptar de l'endemà de la notificació, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 29 d'agost de 2023.- El director general de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials (p. d. R. 21.06.2022): José Vicente Anaya Roig.